ועדת החינוך, התרבות והספורט, כנסת 20, פרוטוקול מספר 201, 2016-06-06 12:00

מכלוף מיקי זוהר: אנחנו רוצים לפתוח ישיבה שאני זימנתי, בנושא שיעורים משודרים ככלי לשיפור הבגרויות.

מכלוף מיקי זוהר: הדיון הזה הגיע לפתחי כחבר כנסת שמקבל פניות מן הציבור והקשבתי לזה בקשב רב וקיבלתי החלטה לקיים על זה דיון.

מכלוף מיקי זוהר: אני מברך את חבר הכנסת פרופסור מנואל טרכנברג, שבאופן אישי התגלה לי כאיש מיוחד, שאגב אני נהנה לעבוד איתו.

מכלוף מיקי זוהר: בקרוב תדעו גם על עבודה משותפת שאנחנו עושים יחד ואני שמח שאתה כאן.

מכלוף מיקי זוהר: ברשותכם, נתחיל את הדיון בכך שנאפשר קודם כל מספר מילים – אתה רוצה להתחיל או לשמוע קצת את החברים?

מנואל טרכטנברג: לא, לא.

מכלוף מיקי זוהר: ניתן לשמוע מספר מילים, נשמע קודם כל את דבריו של הפונה ומשם גם נקשיב לבעלי המקצוע.

מכלוף מיקי זוהר: חברי הכנסת יביעו את עמדתם ומשם נראה איך מתקדמים.

מכלוף מיקי זוהר: אתה יכול להתחיל.

<יפים ורשבסקי: תודה רבה.

<יפים ורשבסקי: כולכם מודעים למציאות של הבגרויות במקצועות הריאליים, כפי שהוצג בנתוני הלמ"ס.

<יפים ורשבסקי: אחת הדרכים המקובלות כיום בכל העולם לעזור לתמידים להפנים את החומר, היא הוראה מכוונת בווידיאו, כך שתלמידים שמתקשים בחומר - - -

<רבקה וידר: אתה יכול להגיד את השם?

<יפים ורשבסקי: יפים ורשבסקי.

<יפים ורשבסקי: כך שתלמידים שמתקשים בחומר מסיבות שונות, יוכלו להשלים פערים ולעבור על הנלמד בקצב שלהם.

<יפים ורשבסקי: בארץ לעומת זאת קיים מצב אבסורדי, בו השירות הזה ניתן בתשלום עבור אלפי שקלים בחברות פרטיות, ויותר מזה, תלמידי תיכון לא יכולים ללמוד מהאתרים החינמיים הנמצאים בחו"ל, כי כל הטרמינולוגיה היא בעברית.

<יפים ורשבסקי: בגלל מחסור בסיסי באנגלית הם תלויים במערכת החינוך בארץ.

<יפים ורשבסקי: במשרד החינוך קיימת מערכת של מט"ח שנקראת הילקוט הדיגיטאלי, אבל היא כל כך לקונית ומצומצמת, שהיקף ההדרכה הוא של מקסימום 3 שעות עבור כלל המאגר, כאשר בתוך זה התרגולים הם בתור מקטעים של השירות של חברה פרטית, שהוא שירות בתשלום של 10 דקות לכל תת פרק.

<יפים ורשבסקי: אם נשווה זאת להיקף השעות השבועיות שתלמידי תיכון לומדים, מדובר בקומץ עד כדי זניח לרמה של 5 יחידות.

<יפים ורשבסקי: כמו כן, גם המעט הזה הוא נטו עבור לשון ומתמטיקה במערכת של משרד החינוך של הילקוט הדיגיטאלי.

<יפים ורשבסקי: מקצועות כמו פיזיקה, כימיה, אלקטרוניקה, שחיוניים לא פחות לקבלה לאוניברסיטה, כלל לא נמצאים.

<יפים ורשבסקי: ואיפה זה נמצא?

<יפים ורשבסקי: בשירותים שנותנות חברות פרטיות שגורפות אלפי שקלים, ששם כן זה בא לידי ביטוי בשש עד שמונה שעות לכל תת פרק.

<יפים ורשבסקי: תעשייה מאד משגשגת שנשענת על חלמאות.

<יפים ורשבסקי: הפתרון הוא פשוט והוא מיושם באוניברסיטאות שנים על גבי שנים.

<יפים ורשבסקי: מביאים צלם שבמהלך השנה מתעד מורה ומעלה את השיעורים מא' עד תו לספרייה מסודרת לפי תאריכים בכל המקצועות הריאליים, במתכונת של הרצאה ותרגולים.

<יפים ורשבסקי: כמו למשל בוידיאו טאוב שיש באוניברסיטת תל אביב, או Open Course MIT שקיים.

<יפים ורשבסקי: אז בשביל התלמידים עם לקות ראייה, בעיות שמיעה או הפרעות קשב וריכוז שלא יכולים לעמוד בקצב האינטנסיבי של למידה במקצועות של 5 יחידות, השירות הזה יכול לתת מענה מעולה, מעבר לשירותים הקיימים.

מכלוף מיקי זוהר: תודה רבה.

מכלוף מיקי זוהר: תראו, אני רוצה לומר משפט ביניים.

מכלוף מיקי זוהר: אני הייתי תלמיד, ובכיתה לא תמיד כל התלמידים היו אוהבים ללמוד.

מכלוף מיקי זוהר: חלק היו אוהבים קצת להפריע, חלק היו אוהבים קצת לדבר ואין שאלה בכלל שהרבה פעמים כשהגעתי הביתה, רציתי ככה לראות אם הבנתי את החומר – זה היה יכול להיות מאד שימושי אם הייתי יכול לשחזר קצת כמה דברים מהשיעור.

מכלוף מיקי זוהר: זה לא היה מזיק לי אם הייתי יכול להסתכל על השיעור שוב.

מכלוף מיקי זוהר: אגב, יש הרבה אנשים שאוהבים ללמוד דווקא – למשל גם באוניברסיטה, כשהייתי באקדמיה – גם בתואר הראשון וגם בתואר השני - אנשים אוהבים להקליט את ההרצאות ואחרי זה ללכת הביתה ולהקשיב להן.

מכלוף מיקי זוהר: ואז הם משננים יותר טוב את החומר ואז הם יודעים יותר טוב את הדברים.

מכלוף מיקי זוהר: בסופו של דבר, הרעיון שבעצם אנחנו מדברים עליו כאן ובעצם מהות הדיון, היא לחשוב על אפשרות בה השיעורים יצולמו או יוקלטו – לא יודעת, אחת מהשניים, מה שאפשר לעשות, כדי שלתלמיד, תהיה אפשרות בשעות הפנאי שלו לבוא ולעשות את זה גם בבית.

מכלוף מיקי זוהר: כמובן שיש בזה גם לא מעט מגבלות.

מכלוף מיקי זוהר: צריכים לחשוב גם על ההשלכות, איך מורים יחושו עם התחושה הזו שהם יהיו מצולמים או מוקלטים, מה ההרגשה שלהם תהיה מהבחינה האישית, התחושה שלהם.

מכלוף מיקי זוהר: זאת אומרת המרחב הפרטי של המורה בכיתה שלו, איך הוא רוצה לעצב את הכיתה שלו.

מכלוף מיקי זוהר: מנגד זה יכול גם להעלות את רמת ההוראה, שבעצם הם יידעו שהם נבחנים כל הזמן וגם חשופים לביקורת.

מכלוף מיקי זוהר: לכן זו שאלה באמת מעניינית שרצינו להעלות במסגרת הדיון הזה, כי בסוף המטרה שלנו היא לשפר כמה שיותר את מערכת החינוך, ויכול להיות שזה איזה שהוא תהליך שאפשר לבחון אותו ברצינות, שכן ישפר את מערכת החינוך ובעיקר יעזור לילדים עם לקויות למידה, שזו בעצם מהות הדיון שלנו.

מכלוף מיקי זוהר: כן, חבר הכנסת טרכטנברג.

מנואל טרכטנברג: אז קודם כל אני שמח על כך שמתקיים דיון ואני רוצה להגיד למשתתפים שמספר היושבים כאן לא מעיד על חשיבות הנושא ולעתים יש לנו פה חדרים מפוצצים עם אנשים והדיון הוא סתמי, ולפעמים יש מעט אנשים והדיון הוא חשוב.

מנואל טרכטנברג: תראו, ההוראה זה אחד מתחומי הפעילות שהם הכי שמרניים ובאיזה שהוא מקום נשארו תקועים בזמנים עברו בהרבה מאד בחינות.

מנואל טרכטנברג: הטכנולוגיה התפתחה והטכנולוגיה כיום מתחילה באמת לעשות הבדל.

מנואל טרכטנברג: זה לא רק עניין של להקליט או לא.

מנואל טרכטנברג: אנחנו רואים את זה כיום בעיקר בתחום של ההשכלה הגבוהה, במה שנקרא moocs.

מנואל טרכטנברג: Moocs זה – Massive Open Online Courses , שזה הפך לתעשייה פורחת בצורה בלתי רגילה.

מנואל טרכטנברג: שתי חברות עולות מאד בארצות הברית, אחת זה קורסרה, שיסודה בסטנפורד, אבל היא חברה פרטית והשנייה זה EDX, שיסודה מזן משותף של הרווארד ו-MIT.

מנואל טרכטנברג: אבל יש גם אחרות.

מנואל טרכטנברג: המיזמים האלה, מה שהם עושים זה לא רק – ופה, מיקי, אני רוצה שנבין – זה לא עניין של להקליט קורסים.

מנואל טרכטנברג: אני כפרופסור באוניברסיטה בקורס שלי במבוא לאקונומטריקה, שהוקלט לפני כ-18 שנה, עד היום משתמשים בו לצרכי הלימודים שם, ורק פוגשים אותי ברחוב ואומרים לי וי, אין לך שפם, כי היה לי שפם אז, אבל עדיין לומדים וגם ל-MA וכו'.

מנואל טרכטנברג: זו טכנולוגיה ישנה.

מנואל טרכטנברג: מה שה-Moocs האלה, הטכנולוגיה הזאת היא הרבה מעבר להקליט הרצאה.

מנואל טרכטנברג: זה כל המערך השלם של תמיכה, של יכולת לשתף אחרים בלימודים וכו', שמתלווה לדבר הזה.

מנואל טרכטנברג: במדינת ישראל יש לנו יכולות.

מנואל טרכטנברג: הזכרתם את מט"ח.

מנואל טרכטנברג: למט"ח באמת יש יכולות מדהימות וגם במקומות אחרים, גם באוניברסיטה הפתוחה, יש יכולות מאד מאד גדולות בתחום הזה.

מנואל טרכטנברג: אין הבדל בין נער בין 16 לבין סטודנט בן 22.

מנואל טרכטנברג: אין שום הבדל.

מנואל טרכטנברג: כלומר ביכולת לנוע, לשבת מול המורה לבין ללכת הביתה מול המסך.

מנואל טרכטנברג: להיפך.

מנואל טרכטנברג: ככל שהם יותר צעירים כיום, הם הרבה יותר מרגישים בנוחות מול מסכים מאשר בסיטואציות הקלאסיות של ההוראה.

מנואל טרכטנברג: ולכן מה שאני רוצה להגיד זה שחייבים להתחיל לחשוב בכיוון של מאמץ לאומי, של להכניס טכנולוגיות הוראה מתקדמות בכל הרמות, בכל הרמות.

מנואל טרכטנברג: אני אומר בכל הרמות כולל בגילאים הצעירים.

מנואל טרכטנברג: כמובן שמותר להגיד All the way מה שנקרא,ל-Lifelong learning - ללימודים גם אחרי תואר וכו', כאשר ברגע שאתה מתפתח את הטכנולוגיות האלה זה לא-.

מנואל טרכטנברג: מה שנקרא אתה יכול לעשות מאסטר קלאסס, כלומר לעשות את השיעורים הכי טובים - לא כל מורה – אבל השיעורים הכי טובים, עם כל מה שמתלווה לזה מבחינת מערכי לימוד וכו'.

מנואל טרכטנברג: ואז העניין של האינדיבידואליות של התלמיד, שחלקים כן יותר קולטים בכיתה, חלקים פחות, אתה מבין – אז אתה יכול להתאים את זה לפרט, שזה הדבר, זה בעצם הכיוון שאנחנו רוצים ללכת.

מנואל טרכטנברג: מה שנקרא - Personalized education, והטכנולוגיה אכן תאפשר את הדברים האלה.

מנואל טרכטנברג: אז אני מאד רוצה לעודד את כולנו לחשוב בכיוון הזה, לא למהר, אתה יודע, לצעדים חלקיים ופלסטר פה ופלסטר שם, אבל ליזום תכנית באמת רצינית במשרד החינוך, לכיוון הזה.

מכלוף מיקי זוהר: תודה.

יוסף ג'בארין: מה המצב היום?

יוסף ג'בארין: בכלל אין שום דבר כזה?

מנואל טרכטנברג: יש מעט מאד.

מכלוף מיקי זוהר: אתם רוצים לענות?

יוסף ג'בארין: לא, אני רק אשלים.

יוסף ג'בארין: הרי גם אני בעבר הרחוק הייתי מרצה וכשהנושא הזה נכנס, לא מזמן התחילו להקליט במקומות מסוימים באוניברסיטאות - - -

מנואל טרכטנברג: לא, לא, התחילו להקליט בתל אביב לפני 20 שנה ויותר.

יוסף ג'בארין: כן, כן.

מנואל טרכטנברג: אבל ה-Moocs האלה, זה רק בשנים האחרונות.

יוסף ג'בארין: אני בהחלט חושב שזו יכולה להיות תרומה משמעותית לציבור הסטודנטים וכמובן כשהכל נעשה בתיאום עם המורים.

יוסף ג'בארין: אנחנו מודעים לענייני פרטיות וכדומה, כמובן שמודיעים למורה שמקליטים וכדומה, מקבלים את הסכמתו וככה גם המורה מתכונן.

יוסף ג'בארין: האמת שאני יכול להעיד כמרצה, כשידעתי שהולכים להקליט אותי, גם אני קצת יותר השתדלתי שההרצאה באותו יום תהיה אולי קצת יותר מופתית מיום אחר.

יוסף ג'בארין: אז זה גם תמריץ.

מנואל טרכטנברג: אני השתדלתי ללכת למספרה.

יוסף ג'בארין: זה גם.

יוסף ג'בארין: זה באמת יכול לעזור.

יוסף ג'בארין: אני רוצה להגיד לכם שהיה לי ניסיון בטלוויזיה החינוכית של לומדים ביחד, זאת הייתה תכנית של שיעור לכיתה י' שהקליטו אותו 45 דקות.

יוסף ג'בארין: זה היה על המעמד המשפטי של הציבור הערבי וזה בעיקר היה מכוון דווקא לתלמידים היהודים, לא לתלמידים הערבים.

יוסף ג'בארין: ואני כל הזמן מופתע עד כמה אנשים נחשפים להרצאות הללו.

יוסף ג'בארין: אז אם כך, באופן כללי, על אחת כמה וכמה, אני מניח שזה לתלמידים שבאמת צריכים את זה לבחינות, בין אם לסוף שנה, בין אם זה בבגרויות.

יוסף ג'בארין: אז אני מקווה שגם אתם שותפים, אתם – אני מניח משרד החינוך – שותפים לחשיבה האסטרטגית הזאת ובאמת נוכל לראות שזה קורה בתקופה הקרובה.

מכלוף מיקי זוהר: אוקיי, אז ברשותכם עכשיו אני רוצה לשמוע ממשרד החינוך קודם כל, מה העמדה שלו לגבי הסוגיה הזאת.

<רוני דיין: אז אני אתחיל והשותפים שלי, כל אחד ירחיב בתחומו, כי זו הזדמנות שאנחנו צוות.

מכלוף מיקי זוהר: מה שמך, אדוני?

<רוני דיין: רוני דיין, מנהל אגף טכנולוגיית מידע במשרד החינוך.

<רוני דיין: בעוונותיי הרבים חוויתי את הנושא של הטלוויזיה הלימודית עוד בהקמתה לפני 50 שנה, כמעט 50 שנה, והייתי מאלה שעבדו במרכז הלמידה של הטכניון, לפני 40 שנה, כשהתחילו את ההקלטות הראשונות של השידורים.

<רוני דיין: עם הזמן גם התגלגלתי למערכת החינוך ואני היום בתפקיד שלי במערכת החינוך.

<רוני דיין: אנחנו במשרד למעשה עובדים בשני ערוצים מאד חשובים וחשוב לי להסביר את ההיבט הזה.

<רוני דיין: יש ערוץ אחד שבו אנחנו מחפשים את כל האפשרויות לתת מענה לתלמידים, שמסיבה זו או אחרת אי אפשר לקיים מסגרת למידה במקום שבו הם נמצאים.

<רוני דיין: יש שני תלמידים עילויים שיכולים לגשת לבחינות ב-5 יחידות בפיזיקה מתמטיקה, אבל לשני תלמידים אי אפשר לפתוח מסגרת למידה.

<רוני דיין: לסוגים כאלה, לתלמידים בפריפריה ברמה כזו או אחרת וכדומה, מכל המגזרים ומכל האזורים בארץ, בין אם זה פריפריה, בין אם זה בפזורה או בין אם זה במרכז הארץ, בערים מסוימות או בשכונות מסוימות, פתחנו לשם כך מסגרת שנקראת בית ספר וירטואלי.

<רוני דיין: באמת המסגרת הזאת קיימת במט"ח.

<רוני דיין: היא תוכננה מלכתחילה לתת מענים למקצועות הריאליים, מתמטיקה בהתחלה ולאחר מכן גם התווספו מרכיבים נוספים של מקצועות נוספים, כולל גלישה גם לתחומי האזרחות.

<רוני דיין: על זה תוכל לפרט פזית, תיכף, במידה ותרצו לקבל תמונה הרבה יותר מפורטת ומדויקת.

<רוני דיין: המטרה של בית הספר הווירטואלי היא לתת מענה לתלמידים שאי אפשר לקיים עבורם מסגרות סדירות במקומות שבהם הם נמצאים.

<רוני דיין: הערוץ השני הוא ערוץ הרבה יותר גדול והוא מכוון למעשה לכל האוכלוסייה בשני היבטים.

<רוני דיין: בראש ובראשונה לתת דגשים לאותן אוכלוסיות שאנחנו רוצים להגדיל אותן ולהגדיר אותם כמצטיינים.

<רוני דיין: כלומר, מאד חשוב לנו להגדיל את ההיקף של אותם תלמידים שאנחנו היום מגדירים אותם כמצטיינים ולהגיע למצב של 20%-30% מהאוכלוסייה שיהיו כאלה.

<רוני דיין: אליהם אנחנו מכוונים סדרה שלמה של פעילויות שתיכף אני אפרט אותן; ומצד שני גם לתלמידים אחרים, שכל אחד על פי יכולתו נמצא בנקודת קושי כזו או אחרת בלמידה, שאנחנו צריכים לתת לו מענה.

<רוני דיין: והפתרונות הטכנולוגיים נותנים לנו את הפתרונות.

<רוני דיין: היחידה שלי אחראית על הפתרונות האלה ולכן אני גם פה עם חלק מהחברים.

<רוני דיין: כאשר אני אומר אנחנו מייצגים את הפתרונות, אנחנו מייצגים את הפתרונות של כל יחידות המשרד, אם זה מזכירות פדגוגית, מינהל פדגוגי וכדומה, כדי לתת את המענה לכל ילד.

<רוני דיין: עכשיו, הערוץ השני, להבדיל מבית הספר הווירטואלי, שם קיימות כמה מסגרות.

<רוני דיין: המסגרת הראשונה שהתחלנו איתה לפני כ-10 שנים, אבל היא לא כל כך צלחה, מכל מיני סיבות והשנה החזרנו עטרה ליושנה, הוא מענה שבו אנחנו אומרים כזה דבר: ילד נמצא בביתו, הוא נמצא באיזה שהוא קושי לימודי כזה או אחר והוא לא מקבל מענה, לא מההורים, לא מהחברים, אנחנו מזמנים לו מורה ווירטואלי ברשת, שהוא יכול באותו רגע להיכנס לתור של פונים.

<רוני דיין: הוא מקבל למעשה – וזה מה שרצינו להראות במצגת – אבל נשלח את המצגת באופן נפרד.

<רוני דיין: הוא מקבל רשימה של מורים, הוא יכול לבחור את המורה בנושא או במקצוע שהוא רוצה ללמוד אותו, והמורה נותן לו מענה נקודתי לבעיה הספציפית שהוא העלה.

<רוני דיין: במקביל לזה הילד יכול - - -

מנואל טרכטנברג: כמה יש כאלה?

מנואל טרכטנברג: כמה ילדים לשבוע, לחודש?

<רוני דיין: אנחנו בפיילוט.

<רוני דיין: אנחנו באזור ה-4,000 תלמידים.

<רוני דיין: אנחנו רוצים להגיע ל-40,000 תלמידים בשנה הבאה.

מנואל טרכטנברג: 4,000 תלמידים לחודש?

מנואל טרכטנברג: למה?

מנואל טרכטנברג: כלומר כמה פעמים?

<רוני דיין: בסך הכל בפעילות שעשינו השנה, התמודדנו עם 4,000 תלמידים.

<רוני דיין: פילוחים יותר מדויקים אנחנו יכולים לתת לקראת סוף - - -

מנואל טרכטנברג: אני ארצה את המצגת.

<רוני דיין: אוקיי, בסדר גמור.

מכלוף מיקי זוהר: אגב, רק שאלת ביניים.

מכלוף מיקי זוהר: בהיקפים שעשיתם את זה במסגרת איפה שעשיתם את זה, זה אומר שבעצם יש לכם את הטכנולוגיות להתפרש באופן קצת יותר משמעותי.

<רוני דיין: בכל הארץ.

<רוני דיין: זה הכל עניין של משאבים ומשאבים.

מכלוף מיקי זוהר: זו השאלה.

<רוני דיין: עכשיו, בציר השני, הילד יכול להיכנס למערכת ולומר – אני לא בקושי נקודתי, אלא אני בקושי קצת יותר רחב שבו אני רוצה לקבל שיעור יותר ממוקד בנושא שבו אני חלש.

<רוני דיין: ואז הוא יכול להזמין מראש שיעור אצל מורה פרטי, שאנחנו כמדינה מממנים אותו.

<רוני דיין: זה הערוץ השני.

<רוני דיין: כלומר, היה שיעור - - -

מנואל טרכטנברג: גם דרך הרשת?

<רוני דיין: גם דרך הרשת הזאת, כן.

<רוני דיין: הוא מקבל מענה בשיעור פרטי.

<רוני דיין: בציר השלישי שפתחנו אותו השנה התבססנו על מנגנונים של קורסרה, ונכנסו לתוך המנגנון של 'המוקס' למעשה.

<רוני דיין: קיבלנו כמובן מאותו פרופסור ישראלי, שבעצם מוביל את התהליך הזה, עצות ורעיונות ופיתחנו את המסלול שקראנו לו לומדים 5, אתגר 5 וכדומה ללימודי המתמטיקה, שבו נתנו השנה דגש והחברה פה תוכל להרחיב על זה יותר מבחינת מספרים וכדומה.

<רוני דיין: לקחנו את המודל של קורסרה, המודל שנקרא 'מוקס', ונתנו לילדים להתמודד במסגרת של הקורסים.

<רוני דיין: כדי לתגבר את הילדים האלה, לא רק התבססנו על המודל של המוקס, שבו יש את ההרצאה, אלא גם ליווינו אותם פדגוגית עם קבוצה נוספת שעשתה מה שאנחנו קוראים לזה חיזוק לימודי לתלמידים, כשהתלמידים בתוך עצמם מחלקים את העבודה ביניהם.

מנואל טרכטנברג: הקורסים האלה של קורסרה פותחו במיוחד לזה, או שזה קורסים ש - - -

<רוני דיין: לארץ, לא, לא, פותחו במיוחד לזה.

<רוני דיין: יש קורסים ששלחנו את הילדים ללמוד - - -

מנואל טרכטנברג: כמה קורסים כאלה יש?

<רוני דיין: יש קורס אחד שפתחנו שנקרא אתגר 5, שהוא מכין את התלמידים לבחינות הבגרות.

<יפים ורשבסקי: ואתה חושב שבהיקף שלו הוא בסדר, אתגר 5?

<יפים ורשבסקי: כי אני ראיתי את אתגר 5 ואני חושב שבהיקף ההוראה שלו, הוא - - -

<רוני דיין: התחלנו איתו רק השנה, שנה ראשונה.

<רוני דיין: תראה, אני תיכף אתן את הפתרון.

<רוני דיין: כלומר, אתה לא יכול לבוא ולפתח את הכל בלי שתבנה לך התנסות.

<רוני דיין: זה הכל בתהליך הדרגתי.

<רוני דיין: באנו ללמוד את היכולות האלה.

<רוני דיין: פנינו לטכניון בנושא הזה, פנינו לאוניברסיטה העברית, פנינו לאוניברסיטת תל אביב.

<רוני דיין: לאוניברסיטה הפתוחה כמובן.

<רוני דיין: קיבלנו מהם הצעות, כל אחד בהצעה או בפתרון שהוא נתן, לא חשוב כרגע המחיר, לקח טווח של בין שנה לשנה וחצי לפתח לנו את הסביבה.

<רוני דיין: כלומר, גם אם היינו רוצים, רק בעוד תקופה מסוימת נקבל את הקורסים ואנחנו שוקדים על זה.

<רוני דיין: כלומר, כן יש לנו מטרה לא רק לעשות את זה במתמטיקה, אנחנו רוצים לעשות את זה גם באנגלית, אנחנו רוצים לעשות את זה גם - - -

מנואל טרכטנברג: אתגר 5 זה כבר קיים?

<רוני דיין: אתגר 5 כבר קיים, כן.

מנואל טרכטנברג: כמה ילדים לוקחים את זה?

<רוני דיין: את זה את יכולה להגיד.

<פזית שרון: אין לי כרגע את הנתון המדויק של אתגר 5, אבל אני יכולה להשיג אותו.

<רוני דיין: אנחנו נספק לכם את זה במצגת שנשלח, ניתן לכם גם טבלה של זה.

מנואל טרכטנברג: מי מפעיל את זה?

<רוני דיין: מט"ח.

<פזית שרון: דרך האגף לחינוך על יסודי.

<רוני דיין: האגף לחינוך על יסודי של המשרד, בתיאום כמובן עם המפמ"ר הרלבנטי.

מנואל טרכטנברג: אבל קרוסרה סיפקה את הפלטפורמה, או מה?

<רוני דיין: זו פלטפורמה שלקחה אותה מט"ח, כן, כי אנחנו דרך ישראל דיגיטלית אמורים לקבל את ההדסקט לתוך המערכת ועליה אנחנו מפתחים עכשיו את כל הסדרה של הקורסים.

<רוני דיין: אז אם אתה מתעניין בנושא הזה, אז בהחלט אפשר להראות לך את כל הרשימה.

<יפים ורשבסקי: לא, זה משהו מאד מצומצם מה שאתה אומר.

<רוני דיין: סליחה?

<יפים ורשבסקי: אני עיינתי באתגר 5 הזה, הוא משהו מאד מצומצם.

<יפים ורשבסקי: הוא לא תואם את השעות השבועיות שמלמדים 5 יחידות.

<יפים ורשבסקי: בהדרכה, בתרגולים, הוא מאד מצומצם.

<יפים ורשבסקי: יש להם הסברים והכל טקסט, טקסט, טקסט, כאילו ש - - -

<פזית שרון: רגע, אני רוצה להגיב.

<יפים ורשבסקי: שזה גם למתמטיקה - - -

<רוני דיין: רגע, היא תיכף תגיב.

<רוני דיין: אני רק רוצה לתת את כל הסקירה.

יוסף ג'בארין: רגע, באיזה נושא זה ההרחבה?

<רוני דיין: מתמטיקה 5 יחידות.

<רוני דיין: תיכף נרחיב את הנקודה.

<רוני דיין: אני רוצה לתת את כל הסקירה.

<רוני דיין: בנוסף לזה יש לנו מסלול שנקרא אקדמיה ברשת.

<רוני דיין: למסלול הזה אנחנו מזמינים מרצים מומחים ואנחנו יוצאים בשידור, כמו שיש בטלוויזיה החינוכית, בשידור רחב לתלמידים.

<רוני דיין: המפמ"ר בעצם בוחר נושא שמאד חשוב לו לתת לו דגש בחיזוק ידע של תלמידים בנושא מסוים.

<רוני דיין: אנחנו מזמינים את המומחה הכי טוב בנושא הזה והוא יוצא בשידור לתלמידים, והכל דרך האינטרנט וזה לא חייב להיות דרך הטלוויזיה או משהו כזה.

מנואל טרכטנברג: אבל זה היה סינכרוני או א-סינכרוני?

<רוני דיין: השידור של האקדמיה ברשת זה בדרך כל א-סינכרוני, כי זה בקבוצות גדולות.

<רוני דיין: לעומת זאת אתגר 5 או הפעולות שאנחנו עושים עם קרוסרה זה לקבוצות יותר קטנות, שאז יש גם תגובה של - - -

מנואל טרכטנברג: אוקיי.

מנואל טרכטנברג: כמה עובדים יש ביחידה שלך?

<רוני דיין: הרבה.

מנואל טרכטנברג: כמה?

<רוני דיין: אחת הקבוצות הכי הגדולות במשרד.

<רוני דיין: אצלי יש בסביבות 500 עובדים.

מנואל טרכטנברג: 500 עובדים?

<רוני דיין: כן, כי הם עובדים גם בתוך בתי הספר.

מנואל טרכטנברג: גם בתוך בתי הספר?

<רוני דיין: בוודאי.

<רוני דיין: אתה צריך לעשות את הליווי בתוך התהליך.

<רוני דיין: הם מדריכים בבתי הספר.

מנואל טרכטנברג: מה התקציב שלך?

<רוני דיין: זה תקציב שמשתנה כל שנה לפי היכולות.

מנואל טרכטנברג: טוב, בסדר, לא השכר, כי שכר אמרת 500 איש, בסדר.

<רוני דיין: בוא נגיד כזה דבר, התקציב שלנו בלמידה מרחוק נע בין 20 ל-30 מיליון שקלים בשנה.

<יפים ורשבסקי: וואו.

<יפים ורשבסקי: ומכל התקציב הזה אי אפשר לקחת צלם, להצמיד אותו למורה מעולה ולצלם ולתעד את זה?

<רוני דיין: יש את כל המסלולים האלה.

<רוני דיין: יש אותם.

<יפים ורשבסקי: לא, אין אותם.

<פזית שרון: כשהוא יסיים אני אפרט.

<רוני דיין: תיכף אנחנו נפרט.

<רוני דיין: המסלול האחרון זה קהילות ברשת, אם זה בווטסאפ או בפייסבוק.

<רוני דיין: קבוצות תלמידים מתארגנות, אנחנו מאפשרים להם לפתוח סביבה שהם רוצים לחזק אחד את השני.

<רוני דיין: אנחנו בתיאום איתם, ביחד, משלבים גם מורה שיכול לכיוון במידה והוא מוצא איזו שהיא שגיאה, או טעות, הוא יכול בצורה הכי נכונה רק להביא את התיקון לידיעת התלמידים ולטפל בה.

<רוני דיין: אלה המסגרות בצורה גדולה.

<רוני דיין: כבר אמרתי פחות או יותר את ההיקפים של התקציב.

<רוני דיין: זה תקציב שרק הולך וגדל משנה לשנה.

<רוני דיין: אנחנו התחלנו לפני איזה 6 שנים בסדר גודל של 5 מיליון שקלים ואנחנו הלכנו ותפחנו והגענו ל - - -

מנואל טרכטנברג: אבל זה תקציב פעולות, מעבר לשכר?

<רוני דיין: זה לא שכר.

<רוני דיין: זה תקציב שאני מעביר למט"ח.

<רוני דיין: אני מעביר אותו לעידית, כדי שהם יבצעו את הפעולה.

<רוני דיין: אני לא מביא בחשבון בכלל את העובדים שלנו, את המדריכים.

מנואל טרכטנברג: הבנתי, כן.

מכלוף מיקי זוהר: ברשות

מכלוף מיקי זוהר: כם, אני רוצה לעבור עוד שלב בדיון, כי יש עוד דברים לעשות.

מכלוף מיקי זוהר: אני רוצה להבין ברמה הבסיסית.

מכלוף מיקי זוהר: נניח והיו משאבים, יש התנגדות עקרונית ממשרד החינוך, שכל מערך החינוך במדינת ישראל יהיה מרושת במצלמות לרווחת התלמידים והדורשים?

<רוני דיין: תראה, קודם כל זו שאלה שלא אני הכתובת.

<רוני דיין: אנחנו יכולים לברר אותה בהנהלת המשרד

מכלוף מיקי זוהר: אני מדברת מבחינת המדיניות, מבחינת מה שהמורים היו רוצים גם.

מכלוף מיקי זוהר: גם להם יש - - -

<רוני דיין: תראה, להכנסת מצלמות לשיעורים הייתה התנגדות ראשונה דווקא של ההורים.

מכלוף מיקי זוהר: של ההורים?

<רוני דיין: של ההורים דווקא, כן.

מכלוף מיקי זוהר: למה?

<רוני דיין: את זה צריך לשאול אותם.

<רוני דיין: בכל זאת אתה חושף תלמידים.

<רוני דיין: יש פה כמה בעיות.

מכלוף מיקי זוהר: זה פוגע בפרטיות של הילדים?

<רויטל ליפמן-שמר: כן, הם קטינים.

<קריאה: אבל לא צריך לצלם אותם.

<קריאה: מצלמים את המורה.

<רויטל ליפמן-שמר: אני באה מהאוניברסיטה הפתוחה ברוב עוונותיי מזמן, ועובדים בשיטה הזאת כבר עשרות שנים, ומה שיכולים, כמו שאמר פרופסור טרכטנברג, אפשר לעשות את זה בכל גיל, גם בגיל הגן.

<רויטל ליפמן-שמר: הקושי הוא ליצור מצב שהמורים מוכנים לעמוד בסיטואציה הזו.

<רויטל ליפמן-שמר: גם באוניברסיטה הפתוחה מרצים בהתחלה לא רצו להיחשף.

<רויטל ליפמן-שמר: אני מודה, ברוב עוונותיי, עם עלי זה עבר.

<רויטל ליפמן-שמר: יש איזה שהוא משהו מאד לא פשוט בלהיות פתוח למדיום הזה, אבל המדיום הזה בא עם ערך מוסף, כשעושים אותו נכון ועל זה דיברת מקודם.

<רויטל ליפמן-שמר: אני רוצה לתת לדוגמא את הקורסים שנותנים מכון ויצמן ואוניברסיטת תל אביב לילדים מחוננים, שהוא נותן מעטפת של נקרא לזה שידור סינכרוני אם קהילת למידה.

מכלוף מיקי זוהר: רגע, נשאל שאלה אחרת.

<רויטל ליפמן-שמר: תרגול מהסגנון של מקבת בתוך הטכניון.

מכלוף מיקי זוהר: אבל אם נניח נעשה משהו כזה, שאנחנו נאפשר נגיד למורה להחליט.

<רויטל ליפמן-שמר: לא עניין המורה להחליט.

<רויטל ליפמן-שמר: מספיק שיש לך שבעה מורים בכל הארץ שמסכימים לזה ועושים את זה והם טובים בעבודה שלהם, אתה מייצר איתם בשבעה מקצועות את מערך הלימודים, לפחות לבגרויות, כדי שיהיו איזה שהוא כלי עזר.

<רויטל ליפמן-שמר: העניין הוא לא הכמות במדינת ישראל – 8 מיליון אנשים ועשרות אלפי מורים בעבר ובהווה.

מכלוף מיקי זוהר: כן, צריך לבנות איזה שהם מה שנקרא מודלים משופרים שאיתם יעבדו כל התלמידים.

<רוני דיין: אני רוצה להוסיף משהו.

<רויטל ליפמן-שמר: ההורים וודאי יקדמו את זה.

<רויטל ליפמן-שמר: השאלה מה משרד החינוך אומר על זה.

<הרוני דיין: רגע, המחסום פה הוא בכלל - - -

מכלוף מיקי זוהר: לא, אני אגיד לכם למה אני אומר את זה.

מכלוף מיקי זוהר: חברה, בואו, צריכים להיות גם ריאלים בעניין הזה.

מכלוף מיקי זוהר: כל מורה מעביר את החומר שלו בצורה שונה ממורה אחר.

מכלוף מיקי זוהר: החומר הוא אותו חומר, אבל יש מורים שמעבירים אותו בצורה שונה ואחר כך גם מי שבודק את המבחן זה אותו מורה שהעביר לך את החומר, והוא מצפה שאתה תיישם את מה שהוא העביר לך, גם אפילו בקו מחשבה של אותו מורה או סגנון ההתבטאות של אותו מורה – איך שלא תקרא לזה.

מכלוף מיקי זוהר: ואם אתה תנסה להביא למבחן דברים שונים ממה שהמורה ניסה להעביר לך בשיעור, יתכן מאד שהציון שלך לא יהיה זהה למה ש - - -

<רוני דיין: אז אולי אני קצת אסטה ואני אתן הבהרה.

<רויטל ליפמן-שמר: סליחה על ההתפרצות, זה דווקא מאפשר את האחידות ואת היצירה של - נקרא לזה בסיס ידע – שהוא משותף ברמה הארצית.

מכלוף מיקי זוהר: כן, אני מבין מה שאת אומרת.

מכלוף מיקי זוהר: אני לא חולק על העניין הזה, אני רק אומר שבסוף אבל בציון זה יכול להתבטא - - -

<רוני דיין: אני רוצה להבהיר את הנקודה הזאת, ברשותך, חבר הכנסת, יושב הראש.

<רוני דיין: ברשותך אדוני יושב הראש, אני רוצה לפרט את הנקודה הזאת.

<רוני דיין: כל מבחן שנעשה בארץ ויש לגביו בדיקה של מחברות, עובר איזה שהוא שלב התחלתי שבו המחברות, קבוצה מסוימת, מדגמית, מחולקת לבודקים השונים.

<רוני דיין: הבודקים השונים – כל אחד על פי כיוון המחשבה שלו וכדומה – בודק על פי איזה שהוא מכוון מסוים וקובע איך הוא היה מנקד את המבחן.

<רוני דיין: מתרכזים כולם ביחד, מקבלים את כל ההיבטים השונים, כי אתה מקבל פתאום, בזמן של בדיקה של בחינה לדוגמא, אתה רואה שיש גם גישה אחרת.

<רוני דיין: זה לא אומר שצריך לפסול את הגישה הזאת.

<רוני דיין: כל עוד היא גישה נכונה, היא גישה שיש בה את האימות המדעי הנכון, היא תבוא לידי ביטוי בבחינה, וזה לא רק לפי בוחן אחד ספציפי.

<פזית שרון: יש גמישות פדגוגית.

<רוני דיין: בדיוק.

<רוני דיין: ופה אפשר להרחיב לכם את זה.

<רוני דיין: אני כבודק שעשה בחינות וגם שבדק בחינות לפני הרבה שנים, אני יכול להגיד לכם שזה - - -

מכלוף מיקי זוהר: ברגע שיש גמישות פדגוגית, הווה אומר שחשוב לתלמיד ללמוד דווקא מה שהמורה שלו מלמד.

<רוני דיין: לא בהכרח.

<רוני דיין: הוא לומד את ה - - -

מכלוף מיקי זוהר: אם יש גמישות פדגוגית, אז זה אומר שגם לבודק יש גמישות פדגוגית לתת ציון בהתאם למה שהוא מצפה מהתלמיד שלו.

מכלוף מיקי זוהר: כל מורה מצפה מהתלמיד שלו למשהו אחר.

מכלוף מיקי זוהר: אגב, כל מורה זה עולם ומולאו.

<רוני דיין: זו אמירה שקצת מצריכה בדיקה ואנחנו לא - - -

מכלוף מיקי זוהר: אני אומר לך את זה מניסיון.

<רוני דיין: אוקיי.

מכלוף מיקי זוהר: כל מורה.

מכלוף מיקי זוהר: גם אני באקדמיה הייתי לומד קורס, וזה מה שאני זוכר גם בבית הספר, וחבר שלי היה לומד בדיוק את אותו קורס, עם אותו שם של קורס, היינו מקבלים מבחנים וכל אחד היה צריך לכתוב משהו אחר לגמרי בשביל לקבל את הציון הרלבנטי.

מכלוף מיקי זוהר: כי בסוף מורה מצפה שתענה כפי שהוא מבין.

מכלוף מיקי זוהר: אתה צריך להיכנס לתפיסה ולקו המחשבה של המורה, לא לקו המחשבה של המערכת הפדגוגית, כי קו המחשבה של המערכת הפדגוגית הוא רחב מאד.

מכלוף מיקי זוהר: המורה מצמצם את זה למה שהוא מאמין בו.

<רוני דיין: אני שומע את מה שכבודו אומר, אבל אני צריך להביא את זה לידיעת הגורמים המקצועיים.

מכלוף מיקי זוהר: עוד נקודה פדגוגית, ואני לא פדגוג גדול, זה בסך הכל רק מניסיון חיים.

מכלוף מיקי זוהר: מורה גם מרכיב את המבחנים לפעמים, וכשהוא מרכיב את המבחנים הוא מרכיב על בסיס החומר שדווקא הוא רצה ללמד.

מכלוף מיקי זוהר: אתה עכשיו רוצה להעמיס על תלמיד, סתם דוגמא, חומר שהוא רחב פי 100 יכול להיות או פי 20 ממה שבפועל יהיה לו במבחן, למה הוא צריך ללמוד את כל המערכת מאשר למקד את עצמו למה שהוא למד בשיעור, שזה גם מה שיהיה לו במבחן.

מכלוף מיקי זוהר: חברה, זה לא פשוט.

<רוני דיין: לא, זה לא הנושא הזה.

<קריאה: אבל הוא עושה היום את כל הבגרויות.

מכלוף מיקי זוהר: אנחנו רוצים להביא למצב, זו שאיפת הדיון, שכל תלמיד יוכל לחזור הביתה ולראות את השיעור שלו שוב.

מכלוף מיקי זוהר: אתם יודעים מה, אם קשה לצלם בגלל שיש מרכיבים של ילדים, אולי אפילו להקשיב לשיעור שלו.

מכלוף מיקי זוהר: יכול להיות שזה לא מספיק, אבל - - -

<רויטל ליפמן-שמר: לא, זה לא מה שהוא הציע.

<ליהיא תלם: היום כל ילד יכול להקליט את השיעור על הטלפון שלו.

מכלוף מיקי זוהר: נכון, אבל זה לא - - -

<רויטל ליפמן-שמר: לא זה מה שהוא צריך.

<ליהיא תלם: זאת לא ההצעה שהוא מדבר עליה.

<ליהיא תלם: הוא מדבר על מערך תמיכה שלם.

מכלוף מיקי זוהר: סליחה, מערך תמיכה ויזואלי.

<ליהיא תלם: לא כל כך ויזואלי, אבל הוא אומר יש לך - - -

מכלוף מיקי זוהר: לא, ויזואלי.

מכלוף מיקי זוהר: אני מדבר על - - -

<ליהיא תלם: החומר שנלמד בכיתה ויש לך תמיכה ויש לך מקום לתרגול.

<ליהיא תלם: הוא מדבר על - - -

<יפים ורשבסקי: לא, לא, אני מדבר על וידיאו, על מערך של אוניברסיטה, תרגול, הרצאה במישור הכללי, כי תכלס 5 יחידות מתמטיקה זה לא כזה קורס גבוה שהמרצה יכול לשחק.

<יפים ורשבסקי: זה קורס מאד כזה צר.

<יפים ורשבסקי: אם לקחת מורה ממש טוב שיסביר, לא יודע, בשעות, כמות גבוהה של תרגול, מספר תרגילים מאד גבוה של 10-20 תרגילים מכל תת פרק, אין יותר מדי לאן לברוח, אבל צריך לעשות את זה.

<יפים ורשבסקי: בינתיים יש תעשייה שלמה שגורפת.

<יפים ורשבסקי: זה קיים בארץ.

<רוני דיין: אבל כל התעשייה שכבודו מדבר עליה, היא תעשייה שאנחנו מממנים אותה.

יוסף ג'בארין: זה לא חייב להיות שיעור אמיתי.

<יפים ורשבסקי: אבל למה אתם מממנים אותה?

<יפים ורשבסקי: הם גורפים עשרות אלפי שקלים מתלמידים על זה.

<יפים ורשבסקי: מי שיש לו כסף הוא הולך למערכת הזאת, של המכונים הפרטיים ושל ההדרכה של - - -

<רוני דיין: תראה, אתה דיברת והזכרת - - -

<יפים ורשבסקי: אתה מכירים את גול, נכון?

<רוני דיין: אתה הזכרת בדבריך את חברת גול.

<יפים ורשבסקי: כן.

<רוני דיין: חברת גול מוכרת את השירותים שלה למט"ח ואנחנו מממנים את הפעילות של מט"ח כמשרד.

<יפים ורשבסקי: למה היא מוכרת לכם?

<יפים ורשבסקי: למה אתם לא יכולים לעשות את זה בעצמכם?

<רוני דיין: סליחה?

<יפים ורשבסקי: למה אתם לא יכולים לעשות את זה?

<רוני דיין: כי הם לא פנו למכרז שלנו.

<רוני דיין: הם העדיפו לעשות את זה בדרך אחרת.

<יפים ורשבסקי: מה קשה לכם לקחת מורה, לצלם מורה ול - - -

<רוני דיין: רגע.

<רוני דיין: קודם כל לגבי האמירה שאמרת לגבי חברת גול.

<רוני דיין: יש מכרזים ואנחנו - - -

<ליהיא תלם: יש עם זה הרבה קושי ומורכבות.

יוסף ג'בארין: זה לא חייב להיות שיעור אמיתי, אגב.

<רוני דיין: לגבי השיעורים האלה שמדובר עליהם בהקלטות, אני רוצה להסביר.

<רוני דיין: אין פה מגבלה של כסף ואין גם מגבלה של טכנולוגיה.

<רוני דיין: אנחנו מעודדים.

<רוני דיין: יש לנו פרויקטים שונים לעידוד מורים כן לצאת להקלטות.

מכלוף מיקי זוהר: אז כרגע מה?

מכלוף מיקי זוהר: המורים לא רוצים?

<רוני דיין: סליחה, זה בכל זאת פעילות שאדם מוכן לחשוף את עצמו.

יוסף ג'בארין: אבל זה לא חייב להיות - - -

מכלוף מיקי זוהר: זה אומר שלפעמים אם מורה לשחרר איזו צווחה, הוא אומר עכשיו אם יצלמו אותי יהיה לי - - -

<רוני דיין: לא, לא, אם יש מורה כזה שיזם - - -

<רויטל ליפמן-שמר: לא על זה מדובר.

מכלוף מיקי זוהר: אז על מה?

<רויטל ליפמן-שמר: כאן מדובר על למידה לבגרות באמצעות שיעורים משודרים בנושאים מסוימים ולא על השיעור השוטף בין המורה והתלמיד.

מכלוף מיקי זוהר: חברה, אני אומר - - -

יוסף ג'בארין: אפשר גם וגם.

יוסף ג'בארין: ולכן אני אומר, זה לא צריך - - -

מכלוף מיקי זוהר: רגע, ברור לי, חברה, זה מה שאני אומר - - -

יוסף ג'בארין: פשוט זה לא חייב להיות שיעור אמיתי.

מכלוף מיקי זוהר: זה מה שאני אומר.

מכלוף מיקי זוהר: כן, זה מה שאני אומר.

מכלוף מיקי זוהר: ברור אי אפשר לצלם כל שיעור - - -

יוסף ג'בארין: זה יכול להיות משהו - - - שיעור שמלכתחילה - - -

<רוני דיין: אני אציג את זה.

<רוני דיין: אני אשלח לכם חומר.

מכלוף מיקי זוהר: אבל נניח, מה היה רע אם שבוע לפני המבחן, כשמתחילים השיעורים המסכמים שבהם מסכמים את כל השנה ועושים הכנות למקצוע, שהשיעורים האלה יהיו ברשת.

מכלוף מיקי זוהר: מה יהיה רע בזה?

<רוני דיין: לא, לא, כנס ל - - - החינוכי - - -

מכלוף מיקי זוהר: חברה, יש מסקנות לוועדה.

מכלוף מיקי זוהר: אני רוצה לסיים.

מכלוף מיקי זוהר: אני חושב שמסקנות הוועדה הן שאתם צריכים לחזור אלינו עם תשובה, נניח תוך חודש, זה מספיק, לבחון אפשרות בכל הליך השיעורים המסכמים טרם מבחן, נניח אם יש מבחן, לא יודע, אני נותן לכם דוגמא, נגיד מבחן בספרות והמורה הכתיב לעצמו שהוא יעשה ארבעה שיעורי הכנה או שלושה שיעורי הכנה לקראת המבחן, שדווקא השיעורים האלה ספציפית יהיו מצולמים.

<רוני דיין: למורה הספציפי של הכיתה.

מכלוף מיקי זוהר: כן, למורה הספציפי של הכיתה, וכל תלמיד – יש היום גם מערכת אינטרנטית, אתר אינטרנט.

מכלוף מיקי זוהר: כמעט לכל בית ספר יש אתר אינטרנט ואפשר לבוא ולהזין בתוך אתר בית הספר את הלינקים של השיעורים הספציפיים האלה, אך ורק שיעורי הכנה לקראת המבחן, לא מדברים על כל השנה.

מכלוף מיקי זוהר: מדברים על שלושה-ארבעה שיעורים טרם מבחן, שזה יכול להיות דבר מבורך גם לתלמידים, גם למורים, גם לכולם.

מכלוף מיקי זוהר: הוועדה קוראת לכם לעשות בדיקה מעמיקה בנושא, לתת לנו תשובות האם זה ישים, מה ההיקפים, האם מצריך כסף, לא מצריך כסף, מה עמדת ועד המורים, מה עמדות ועדי ההורים.

מכלוף מיקי זוהר: לקחת איזו שהיא בדיקה מקיפה.

מכלוף מיקי זוהר: אם אתם צריכים יותר מחודש – אז אולי יותר מחודש, כי זו באמת בדיקה מקיפה.

מכלוף מיקי זוהר: בסופו של דבר אנחנו לא נעמוד על הימים, גם אם זה יהיה יותר, ובסופו של דבר עם זה יהיה לנו המון כלים לעבוד.

מכלוף מיקי זוהר: אני חושב שזה יהיה דבר מבורך.

מכלוף מיקי זוהר: אני חושב שזה ישפר מאד את הציונים של התלמידים.

מכלוף מיקי זוהר: כי כל תלמיד יוכל לקבל את השיעורים המסכמים טרם המבחן בוידיאו.

מכלוף מיקי זוהר: הוא יוכל לשבת בבית ולחזור עוד פעם על השיעור ועוד פעם על השיעור ועוד פעם על השיעור, ואם יש כאלה שצריכים לראות 10 פעמים את השיעור כדי לדעת את החומר, הם יראו 10 פעמים את השיעור.

מכלוף מיקי זוהר: ואם יש כאלה שלא צריכים והספיק להם בשיעור, הם גם יביאו את הציון.

מכלוף מיקי זוהר: לכן אני מציע באמת לשקול את הנושא הזה בכובד ראש.

מכלוף מיקי זוהר: הגברת נסערת, רוצה לומר משהו?

<רויטל ליפמן-שמר: הנושא שהיה חשוב פה מאד לייצר כאן זה לגבי הבגרויות שמשרד החינוך נאחז בהם כל השנים כהכנה לאקדמיה.

<רויטל ליפמן-שמר: זו פשוט מקפצה לא נורמאלית ליישר קו ולאחד את הרמה בכל הארץ.

מכלוף מיקי זוהר: נכון.

<רויטל ליפמן-שמר: מורים ממרכז הארץ שהם מוצלחים מאד ושיודעים לעשות את המלאכה, שמשרד החינוך ייתן תשובה לעניין הזה כהכנה לבגרויות - - -

מכלוף מיקי זוהר: אז אני אגיד לך.

מכלוף מיקי זוהר: אני שמח לראות שאנחנו לא חלוקים על הרעיון, אנחנו רק חלוקים על הדרך.

<רויטל ליפמן-שמר: כן, לגמרי.

מכלוף מיקי זוהר: נביא את זה שוב פעם לדיון, אבל הרעיון צריך להיות רעיון ברור: שיהיו שיעורים מסכמים.

מכלוף מיקי זוהר: זה אחד.

מכלוף מיקי זוהר: גם את רוצה לומר משהו?

<אתי מרון: אני רק אגיד מילה.

<אתי מרון: אני מפקחת פדגוגית במשרד הכלכלה.

<אתי מרון: יש לנו 60 בתי ספר.

<אתי מרון: אני מאד אוהבת את מה שאתה מעלה פה ואני אעלה את זה אצלנו.

מכלוף מיקי זוהר: אני מקווה.

מכלוף מיקי זוהר: משפט אחד רק אם אפשר.

<רוני דיין: אנחנו העלינו לאוויר מקום שנקרא ענן חינוכי, שם יש את כל תכניות הלימודים וכל תכניות הלמידה הדיגיטליים שקשורים לאותם - - -

מכלוף מיקי זוהר: תביא את זה לדיון הבא וגם את זה נעלה, אבל את הבדיקה צריך לעשות.

<רוני דיין: את הבדיקה נעשה.

מכלוף מיקי זוהר: זו בדיקה חשובה שתיתן כלים באמת לבדוק את העניין.

מכלוף מיקי זוהר: תודה רבה על הרעיון.

מכלוף מיקי זוהר: אתה רוצה לומר מילה לפני שאני מסכם?

מכלוף מיקי זוהר: מילה.

<יפים ורשבסקי: כן, בסופו של דבר יש יוזמות התנדבותיות, יש את אנקורי שהעלו את המכינה שלהם, יש כל מיני מורים שמעלים ליוטיוב בחינם את השיעורים שלהם.

<יפים ורשבסקי: בסופו של דבר זה יקרה, וחבל שאתם - - -

מכלוף מיקי זוהר: יודעים מה, אם זה יקרה יש לך גם אחוזים בזה.

מכלוף מיקי זוהר: אני נועל את הישיבה.

מכלוף מיקי זוהר: תודה.